BE8 วิ่ง 3% เก็งกำไร Q2 นิวไฮ ลุ้นทั้งปีโต 50% โบรกเคาะเป้า 55 บ.  
BE8 บวก 3% โบรกชี้กำไร Q2 นิวไฮ รับเมกะเทรนด์ Digital Transformation คาดทั้งปีโต 50% แนะนำราคาเป้าหมาย 55 บ.
BE8 บวก 3% โบรกชี้กำไร Q2 นิวไฮ รับเมกะเทรนด์ Digital Transformation คาดทั้งปีโต 50% แนะนำราคาเป้าหมาย 55 บ.
27 ก.ค. 2565

ผู้สื่อข่าวรายงานว่า วันนี้ (27 ก.ค.65) ราคาหุ้น บริษัท เบริล 8 พลัส จำกัด (มหาชน) หรือ BE8 ณ เวลา 14:27 น. อยู่ที่ระดับ 50 บาท บวก 1.25 บาท หรือ 2.56% สูงสุดที่ระดับ 50.25 บาท ต่ำสุดที่ระดับ 48.75 บาท ด้วยมูลค่าการซื้อขาย 73.16ล้านบาท

บริษัทหลักทรัพย์ เมย์แบงก์ (ประเทศไทย) จำกัด (มหาชน) ระบุในบทวิเคราะห์ ว่า คาดกำไรไตรมาส 2/65 จะทำจุดสูงสุดใหม่ สอดคล้องกับ Megatrend ของ Digital Transformation ที่ยังคงเดินหน้าต่อเนื่อง และคาดครึ่งปีหลัง 65 จะเริ่มรับรู้รายได้จากดีลไปรษณีย์ไทยและการควบรวม X10 ส่งผลให้ภาพระยะยาวปี 65-67 ยังคงเติบโตก้าวกระโดดเฉลี่ยไม่ต่ำกว่า 50% ต่อปี แนะนำราคาเป้าหมาย 55 บาท